Document ID: 32011R0102

KOMMISSIONENS FORORDNING (EU) Nr. 102/2011
af 4. februar 2011
om ændring af forordning (EU) nr. 1089/2010 om gennemførelse af Europa-Parlamentets og Rådets direktiv 2007/2/EF for så vidt angår interoperabilitet for geodatasæt og -tjenester
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (INSPIRE) (1), særlig artikel 7, stk. 1, og
ud fra følgende betragtninger:
(1)
Kommissionens forordning (EU) nr. 1089/2010 af 23. november 2010 om gennemførelse af Europa-Parlamentets og Rådets direktiv 2007/2/EF for så vidt angår interoperabilitet for geodatasæt og -tjenester (2) fastsætter de tekniske ordninger for interoperabilitet for geodatasæt, herunder definitionen af de kodelister, der skal anvendes i forbindelse med attributter og associeringsroller tilhørende geografiske objekttyper og datatyper.
(2)
Forordning (EU) nr. 1089/2010 kræver attributter eller associeringsroller tilhørende geografiske objekttyper eller datatyper med en kodelistetype, som gives værdier, der er gyldige for den pågældende kodeliste.
(3)
Disse tilladte værdier for kodelisterne som fastsat i forordning (EU) nr. 1089/2010 er nødvendige med henblik på gennemførelsen af de krav, der er fastsat i forordningen, og bør derfor ligeledes fastsættes i denne forordning.
(4)
Udarbejdelsen af kodelisteværdierne som omfattet af denne forordning skete i overensstemmelse med de samme principper i forhold til brugerkrav, referencemateriale, relevante EU-politikker eller -aktiviteter, gennemførlighed og proportionalitet i henseende til de sandsynlige omkostninger og fordele, interessentinddragelse og -høring samt internationale standarder som anvendt i forbindelse med udviklingen af andre tekniske ordninger som fastsat i Kommissionens forordning (EU) nr. 1089/2010.
(5)
Forordning (EU) nr. 1089/2010 bør derfor ændres i overensstemmelse hermed.
(6)
Foranstaltningerne i denne forordning er i overensstemmelse med udtalelsen fra det udvalg, der blev nedsat i henhold til artikel 22 i direktiv 2007/2/EF -
UDSTEDT DENNE FORORDNING:
Artikel 1
Forordning (EU) nr. 1089/2010 ændres som følger:
1.
Artikel 4 ændres således:
a)
Stk. 3 affattes således:
»3. De domæneværdilister og kodelister, som anvendes i attributterne eller associeringsrollerne tilhørende geografiske objektdatatyper, skal stemme overens med definitionerne og omfatte værdierne i bilag II. Værdierne i domæneværdilisterne og i kodelisterne er sprogneutrale mnemotekniske koder til computere.«
b)
Stk. 4 udgår.
2.
Artikel 6 ændres således:
a)
Stk. 1, litra a), affattes således:
»a)
kodelister, som ikke må udvides af medlemsstaterne.«
b)
Stk. 3 affattes således:
»3. Attributter eller associeringsroller tilhørende geografiske objekttyper eller datatyper, hvis type er en kodeliste som fastsat i artikel 6, stk. 1, litra a), må kun gives værdier fra den liste, der er angivet for kodelisten.
Attributter eller associeringsroller tilhørende geografiske objekttyper eller datatyper, hvis type er en kodeliste som fastsat i artikel 6, stk. 1, litra b), må kun gives værdier, der er gyldige i overensstemmelse med det register, hvori kodelisten håndteres.«
3.
Bilag I ændres som fastlagt i bilag I til denne forordning.
4.
Bilag II ændres som fastlagt i bilag II til denne forordning.
Artikel 2
Ikrafttræden
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. februar 2011.

Labels: 7
12
3
16